**Markus Mikael Hännikäinen** (s. 26. maaliskuuta 1993 Helsinki) on suomalainen jääkiekkoilija. Hän pelaa DEL-liigan Adler Manheimissa. Hän on pelipaikaltaan vasen laitahyökkääjä. Hännikäistä on luonnehdittu pelityyliltään voimahyökkääjäksi.

Ura
---

### Seuraura

#### Uran alku Jokereissa

Hännikäisen aloitti jääkiekkoilun Helsingin Kiekko-Tiikereissä, josta hän siirtyi kahden vuoden jälkeen jo kuusivuotiaana Jokereihin, jossa Hännikäinen voitti C-nuorten Suomenmestaruuden vuonna 2009. Kaudella 2010–2011 hän pelasi suurimmaksi osaksi seuran A-nuorissa, mutta Hännikäinen esiintyi myös Jokereiden B-nuorissa ja toimi joukkueen kapteenina.

Kaudeksi 2011–2012 Hännikäinen nostettiin Jokereiden SM-liigarinkiin. Hän pelasi miesten joukkueessa jo European Trophy -turnauksessa viisi ottelua tehden yhden syöttöpisteen. SM-liigadebyyttinsä Hännikäinen teki kuitenkin 20. lokakuuta 2011 vieraissa paikallisvastustaja Helsingin IFK:ta vastaan, jolloin hän muodosti Jokereiden nelosketjun toista liigaotteluaan pelanneen Teuvo Teräväisen sekä Alexander Ruutun kanssa. Hännikäinen sai ottelussa jääaikaa 7.42 minuuttia. Yhteensä hän pelasi kauden aikana SM-liigassa 15 runkosarjaottelua ilman tehopisteitä. Hännikäinen pelasi kauden aikana miesten pelejä myös kymmenen ottelua lainalla Mestis-joukkue Kiekko-Vantaassa. Suurimman osan kaudestaan hän pelasi kuitenkin Jokereiden A-nuorissa. Hännikäinen oli pudotuspeleissä tehoilla 5+5=10 joukkueen paras pistemies ja hän jakoi sisäisen maalipörssin voiton Jere Karjalaisen ja Oskari Mannisen kanssa. Hännikäinen voitti kauden päätteeksi A-nuorten SM-hopeaa.

Kaudella 2012–2013 Hännikäinen pelasi SM-liigassa 20 runkosarja- ja yhden pudotuspeliottelun tehden yhden syöttöpisteen. Hän pelasi ison osan kaudestaan kuitenkin Kiekko-Vantaassa ja A-nuorissa. Huhtikuussa 2013 Hännikäinen teki kaksivuotisen jatkosopimuksen Jokereiden kanssa. Kaudella 2013–2014 hän pelasi Jokereissa 18 runkosarjaottelua tehopistein 3+3=6 sekä kaksi pudotuspeliottelua tehden yhden maalin. Hännikäinen pelasi kauden aikana myös neljä ottelua lainalla Hämeenlinnan Pallokerhossa tammikuussa 2014. Hän teki Jokereissa liigauransa avausmaalin 8. tammikuuta 2014 vieraissa Porin Ässiä vastaan. Hännikäinen pelasi ison osan kaudestaan myös lainalla Kiekko-Vantaassa, jossa hän pelasi 15 runkosarjaottelua. 16. maaliskuuta 2014 Hännikäinen teki Jokereiden SM-liigahistorian viimeisen maalin pudotuspelien ensimmäisen kierroksen ottelussa HPK:ta vastaan, kun seura siirtyi kauden jälkeen KHL:ään.

#### Läpimurtokausi JYPissä

Kesällä 2014 Hännikäinen osallistui varaamattomana NHL-seura Columbus Blue Jacketsin harjoitusleirille. Hän ei jatkanut uraansa enää KHL:ään siirtyneissä Jokereissa, vaan Hännikäinen siirtyi kaudeksi 2014–2015 kaksivuotisella sopimuksella JYPin riveihin. Hän teki läpimurtonsa SM-liigassa ja kuului kauden yllättäjiin tehden 60 runkosarjaottelussa tehot 19+27=46 sekä 12 pudotuspeliottelussa tehot 4+5=9. Hännikäinen oli runkosarjassa JYPin toiseksi paras maalintekijä ja kolmanneksi paras pistemies. Hän voitti myös koko SM-liigan tehotilaston lukemalla +22 ja palkittiin Matti Keinonen -palkinnolla. Hännikäinen voitti kauden päätteeksi SM-pronssia.

#### NHL-tulokassopimus Columbus Blue Jacketsiin

Huhtikuussa 2015 Hännikäinen solmi kaksivuotisen tulokassopimuksen Columbus Blue Jacketsin kanssa. Hän aloitti kauden 2015–2016 AHL-joukkue Lake Erie Monstersissa, mutta nostettiin NHL:n puolelle ensimmäisen kerran marraskuun 2015 lopulla, jolloin Hännikäinen oli tehnyt AHL:ssä 17 pelaamassaan ottelussa viisi maalia ja kuusi syöttöpistettä. Hän teki NHL-debyyttinsä 28. marraskuuta 2015 vieraissa St. Louis Bluesia vastaan. Hännikäinen ehti pelata 6.15 minuuttia, kunnes loukkaantui toisessa erässä Scottie Upshallin taklauksesta. Hänen kerrottiin saaneen ylävartalovamman, jonka vuoksi hänen arvioitiin olevan sivussa kahden kuukauden ajan. Hännikäinen pelasi kauden aikana kaikkiaan neljä NHL-ottelua ilman tehopisteitä. AHL:ssä hänen tulokaskautensa toi 50 runkosarjaottelussa tehot 7+13=20 ja 16 pudotuspeliottelussa tehot 3+7=10. Hännikäinen voitti kauden päätteeksi Calder Cupin.

Kauden 2016–2017 Hännikäinen aloitti Blue Jacketsin Lake Erie Monstersista Cleveland Monsters -nimeen siirtyneessä farmijoukkueessa. Hän nousi joukkueen varakapteeniksi ja oli Monstersin paras maalintekijä ja kolmanneksi paras pistemies tehoilla 19+18=37. Hännikäinen teki Blue Jacketsissa NHL-uransa avausmaalin 21. tammikuuta 2017 Carolina Hurricanesia vastaan. Hän pelasi kauden aikana NHL:ssä kymmenen runkosarjaottelua tehopistein 1+1=2.

#### Yhden suunnan jatkosopimus

Maaliskuussa 2017 Hännikäinen teki Blue Jacketsin kanssa kaksivuotisen ja yksisuuntaisen jatkosopimuksen. Hän pelasi joukkueessa alkukaudella 2017–2018 kolme NHL-ottelua, kunnes lokakuussa Blue Jackets lähetti Hännikäisen farmijoukkue Cleveland Monstersiin. Hän siirtyi NHL:n ja AHL:n välillä lukuisia kertoja. Hännikäinen pelasi kauden aikana NHL:ssä varsin pienellä peliajalla kaikkiaan 33 runkosarjaottelua tehopistein 3+3=6. AHL:ssä hän pelasi kahdeksan ottelua. Kauden 2018–2019 Hännikäinen vietti kokonaan Blue Jacketsin NHL-vahvuudessa, jossa hän pelasi 44 runkosarjaottelua tehopistein 4+3=7 ja yhden pudotuspeliottelun ilman tehopisteitä. Tammi- ja helmikuussa 2019 Hännikäiseltä jäi yhteensä 11 ottelun väliin olkapäävamman ja sairastumisen vuoksi.

Kesäkuussa 2019 Hännikäinen teki Blue Jacketsin kanssa vuoden mittaisen, yksisuuntaisen ja 750 000 dollarin arvoisen jatkosopimuksen. Syyskuussa seura kuitenkin asetti hänet siirtolistalle. Koska mikään toinen NHL-seura ei napannut Hännikäistä vuorokauden kuluessa, hänet lähetettiin farmijoukkue Cleveland Monstersiin. Hännikäistä siirrettiin syyskaudella 2019–2020 jälleen useaan otteeseen NHL:n ja farmin välillä, mutta hän ei kuitenkaan saanut peliaikaa NHL:ssä. Helmikuussa 2020 Blue Jackets kauppasi Hännikäisen Arizona Coyotesiin vaihdossa ehdolliseen seitsemännen kierroksen varausvuoroon saman vuoden varaustilaisuuteen. Ehtona varausvuoroon oli, että hän pelaisi loppukaudella vähintään kymmenen NHL-ottelua. Hännikäinen vietti loppukauden kuitenkin kokonaan farmijoukkue Tucson Roadrunnersin vahvuudessa, kunnes koronaviruspandemia päätti AHL-kauden maaliskuussa 2020.

#### Paluu Eurooppaan

Joulukuussa 2020 Hännikäinen palasi loppukauden 2020–2021 kattavalla KHL-sopimuksella Jokereihin. Maaliskuussa 2021 hän teki seuran kanssa kaksivuotisen jatkosopimuksen. Kesken kauden 2021–2022, helmikuussa 2022 Jokerit purki Hännikäisen sopimuksen joukkueen kauden päätyttyä ennenaikaisesti Venäjän hyökättyä Ukrainaan. Hän siirtyi loppukaudeksi Saksan DEL-liigan Adler Mannheimiin.

Kaudeksi 2022–2023 Hännikäinen siirtyi vuoden mittaisella sopimuksella Ruotsin SHL-liigan Linköping HC:hen.

Kaudeksi 2023-2024 Hännikäinen palasi Mannheimiin vuoden mittaisella sopimuksella.

### Maajoukkueura

Hännikäinen edusti Suomea MM-kilpailuissa vuonna 2017. Hän teki A-maajoukkuedebyyttinsä turnausta edeltäneen Carlson Hockey Gamesin avausottelussa 27. huhtikuuta 2017 Brnossa turnauksen isäntäjoukkue Tšekkiä vastaan. Hännikäinen merkittiin Suomen nelosketjun vasempaan laitaan Antti Pihlströmin ja Oskar Osalan viereen. Hänen ensimmäinen A-maajoukkuemaalinsa syntyi itse MM-kilpailuissa alkulohkon ottelussa 10. toukokuuta 2017 Ranskan Pariisissa Sloveniaa vastaan. Hän putosi viimeisten joukossa Suomen MM-leiriryhmästä vuoden 2021 turnaukseen. Yhteensä Hännikäinen on pelannut 19 A-maaottelua tehopistein 2+3=5.

Hännikäinen pelasi myös alle 20-vuotiaiden MM-kilpailuissa vuosina 2012 ja 2013. Hän toimi jälkimmäisessä turnauksessa Suomen varakapteenina. Hännikäinen pelasi myös alle 18-vuotiaiden MM-kilpailuissa vuonna 2011. Hänet valittiin Tšekkiä vastaan pelatun alkulohkon ottelun päätteeksi joukkueensa ottelun parhaaksi pelaajaksi. Hännikäinen pelasi myös Ivan Hlinkan muistoturnauksessa vuonna 2010. Yhteensä hän on pelannut 26 nuorten ja 23 poikien maaottelua.

Muuta
-----

Hännikäinen isoveli Henri on pelannut amerikkalaista jalkapalloa Vaahteraliigan Helsinki Roostersissa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Jokerit | A-SM | 36 | 7 | 12 | 19 | 12 | 9 | 1 | 1 | 2 | 2 |  |  |  |  |  |  | U18 | 6 | 1 | 0 | 1 | 0 |
| 2011–2012 | Jokerit | A-SM | 16 | 6 | 7 | 13 | 12 | 12 | 5 | 5 | 10 | 2 |  |  |  |  |  |  | JMM | 7 | 0 | 1 | 1 | 0 |
|  | Jokerit | SM-liiga | 15 | 0 | 0 | 0 | 4 | – | – | – | – | – |
|  | Kiekko-Vantaa | Mestis | 10 | 2 | 0 | 2 | 4 | – | – | – | – | – |
| 2012–2013 | Jokerit | A-SM | 11 | 7 | 7 | 14 | 4 | – | – | – | – | – |  |  |  |  |  |  | JMM | 6 | 0 | 0 | 0 | 8 |
|  | Jokerit | SM-liiga | 20 | 0 | 1 | 1 | 4 | 1 | 0 | 0 | 0 | 0 |
|  | Kiekko-Vantaa | Mestis | 21 | 3 | 6 | 9 | 4 | – | – | – | – | – |
| 2013–2014 | Jokerit | A-SM | 4 | 3 | 0 | 3 | 0 | 4 | 1 | 3 | 4 | 0 |
|  | Jokerit | SM-liiga | 18 | 3 | 3 | 6 | 4 | 2 | 1 | 0 | 1 | 0 |
|  | Kiekko-Vantaa | Mestis | 15 | 2 | 5 | 7 | 2 | – | – | – | – | – |
|  | HPK | SM-liiga | 4 | 0 | 0 | 0 | 4 | – | – | – | – | – |
| 2014–2015 | JYP | SM-liiga | 60 | 19 | 27 | 46 | 51 | 12 | 4 | 5 | 9 | 6 |
| 2015–2016 | Columbus Blue Jackets | NHL | 4 | 0 | 0 | 0 | 0 | – | – | – | – | – |
|  | Lake Erie Monsters | AHL | 50 | 7 | 13 | 20 | 20 | 16 | 3 | 7 | 10 | 2 | Calder Cup |
| 2016–2017 | Columbus Blue Jackets | NHL | 10 | 1 | 1 | 2 | 6 | – | – | – | – | – |  |  |  |  |  |  | MM | 10 | 2 | 1 | 3 | 2 |
|  | Cleveland Monsters | AHL | 57 | 19 | 18 | 37 | 22 | – | – | – | – | – |
| 2017–2018 | Columbus Blue Jackets | NHL | 33 | 3 | 3 | 6 | 6 | – | – | – | – | – |
|  | Cleveland Monsters | AHL | 8 | 0 | 3 | 3 | 0 | – | – | – | – | – |
| 2018–2019 | Columbus Blue Jackets | NHL | 44 | 4 | 3 | 7 | 2 | 1 | 0 | 0 | 0 | 0 |
| 2019–2020 | Cleveland Monsters | AHL | 28 | 7 | 11 | 18 | 6 | – | – | – | – | – |
|  | Tucson Roadrunners | AHL | 7 | 3 | 1 | 4 | 0 | – | – | – | – | – |
| 2020–2021 | Jokerit | KHL | 21 | 5 | 3 | 8 | 8 | 4 | 0 | 0 | 0 | 0 |
| 2021–2022 | Jokerit | KHL | 44 | 5 | 11 | 16 | 13 | – | – | – | – | – |
|  | Adler Mannheim | DEL | 14 | 2 | 3 | 5 | 4 | 9 | 1 | 3 | 4 | 2 |
| 2022–2023 | Linköping HC | SHL | 46 | 8 | 11 | 19 | 10 | – | – | – | – | – |
| 4 kautta | yhteensä | NHL | 91 | 8 | 7 | 15 | 14 | 1 | 0 | 0 | 0 | 0 |
| 4 kautta | yhteensä | AHL | 150 | 36 | 46 | 82 | 48 | 16 | 3 | 7 | 10 | 2 |
| 4 kautta | yhteensä | SM-liiga | 113 | 22 | 31 | 53 | 63 | 15 | 5 | 5 | 10 | 6 |
| 2 kautta | yhteensä | KHL | 65 | 10 | 14 | 24 | 21 | 4 | 0 | 0 | 0 | 0 |
| 1 kausi | yhteensä | SHL | 46 | 8 | 11 | 19 | 10 | – | – | – | – | – |
| 1 kausi | yhteensä | DEL | 14 | 2 | 3 | 5 | 4 | 9 | 1 | 3 | 4 | 2 |
| 3 kautta | yhteensä | Mestis | 46 | 7 | 11 | 18 | 10 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Markus Hännikäinen**.
* Markus Hännikäinen The Internet Hockey Databasessa (englanniksi)
* Markus Hännikäinen Eurohockey-sivustolla (englanniksi)
* Markus Hännikäinen *Elite Prospects*. Everysport Media Group AB.  (englanniksi)

### Viitteet

1. ↑  Tammilehto, Teemu: Hännikäisen osake nousussa *Jatkoaika.com*.  24.10.2012. Jatkoaika r.y. Viitattu 2.5.2013.
2. ↑  Hoffrén, Sami: Valmentajalla meni kieli solmuun – NHL:n suomalaislupaus nimettiin olutmerkin mukaan *is.fi*.  16.1.2016. Sanoma Media Finland Oy. Viitattu 16.1.2016.
3. ↑  Markus Hännikäinen at eliteprospects.com *www.eliteprospects.com*. Viitattu 10.8.2023. (englanniksi)
4. 1 2 3 4 5 6 7 8  Markus Hännikäinen *Elite Prospects*. Everysport Media Group AB.  (englanniksi)
5. 1 2  Seppälä, Tommi: Suomalainen voimalaituri askeleen lähempänä NHL-unelmaa: "H\*lvetisti on tehty hommia!" *yle.fi*.  28.3.2017. VANCOUVER:  Yleisradio Oy. Viitattu 23.5.2017.
6. 1 2  Markus Hännikäinen palaa kotiin *jokerit.com*.  16.12.2020. Jokerit Hockey Club Oy.  Arkistoitu 13.4.2021. Viitattu 16.12.2020.
7. 1 2  Lahti, Markku: Markus Hännikäinen rysäytti kertalaakista kiekkoeliittiin *HS.fi*.  20.3.2015. Sanoma Media Finland Oy. Viitattu 16.12.2020.
8. ↑  Hahl sivussa, Jokereilla nuorisokenttä *yle.fi*.  20.10.2011. Yleisradio Oy. Viitattu 16.12.2020.
9. ↑  Tammilehto, Teemu: Jokerien nuorisoketjulle puhtaat paperit paikallisottelusta *Jatkoaika.com*.  20.10.2011. Jatkoaika r.y. Viitattu 31.10.2011.
10. ↑  Norjan, Granlundin ja Ruutun vuoro vierailla Vantaalla *Jatkoaika.com*.  28.9.2011. Jatkoaika r.y. Viitattu 31.10.2011.
11. ↑  Elite Prospects - Jokerit U20 *eliteprospects.com*. Everysport Media Group AB. Viitattu 16.12.2020. (englanniksi)
12. ↑  Hahl ja Ben-Amor jatkavat Jokereissa *Jatkoaika.com*.  10.4.2013. Jatkoaika r.y. Viitattu 2.5.2013.
13. ↑  Färd, Jouko: Jokerit ei innostanut porilaiskatsojia - Hagman ratkaisi *yle.fi*.  8.1.2014. Pori:  Yleisradio Oy. Viitattu 16.12.2020.
14. ↑  Kaudelle tyly päätös *Jokerit.com*.  16.3.2014. Jokerit Hockey Club Oy.  Arkistoitu 10.2.2015. Viitattu 10.2.2015.
15. ↑  Hännikäinen sai kutsun Columbuksen leirille *Jatkoaika.com*.  1.7.2014. Jatkoaika r.y. Viitattu 19.4.2015.
16. ↑  Markus Hännikäinen siirtyy JYPiin *Jatkoaika.com*.  18.3.2014. Jatkoaika r.y. Viitattu 7.5.2014.
17. ↑  Liiga jakoi runkosarjapalkinnot *Jatkoaika.com*.  18.3.2015. Jatkoaika r.y. Viitattu 19.4.2015.
18. ↑  Blue Jackets sign forward Markus Hannikainen to entry level contract *nhl.com/bluejackets*.  20.4.2015. Columbus Blue Jackets. Viitattu 20.4.2015. (englanniksi)
19. ↑  JYPin tehohyökkääjälle NHL-sopimus *Jatkoaika.com*.  20.4.2015. Jatkoaika r.y. Viitattu 25.5.2015.
20. ↑  Markus Hännikäinen passitettiin AHL:ään *yle.fi*.  4.10.2015. Yleisradio Oy. Viitattu 29.11.2015.
21. ↑  Hännikäinen nostettiin farmista *Jatkoaika.com*.  28.11.2015. Jatkoaika r.y. Viitattu 23.4.2023.
22. ↑  Columbus Blue Jackets – St. Louis Blues – November 28th, 2015 *NHL.com*.  28.11.2015. National Hockey League. Viitattu 29.11.2015. (englanniksi)
23. ↑  Lund, Sakari: Suomalaispelaajan ikävä NHL-debyytti: Kuusi minuuttia kentällä, kahden kuukauden sairasloma *yle.fi*.  30.11.2015. Yleisradio Oy. Viitattu 23.4.2023.
24. ↑  Columbus Blue Jackets Twitterissä *twitter.com*.  4.10.2016. Columbus Blue Jackets. Viitattu 16.12.2020. (englanniksi)
25. ↑  Elite Prospects - Cleveland Monsters *eliteprospects.com*. Everysport Media Group AB. Viitattu 16.12.2020. (englanniksi)
26. ↑  Carolina Hurricanes – Columbus Blue Jackets – January 21st, 2017 *NHL.com*.  21.1.2017. NHL Enterprises, L.P.. Viitattu 26.1.2017. (englanniksi)
27. ↑  Jackets sign three to two-year contract extensions *nhl.com/bluejackets*.  21.3.2017. COLUMBUS, OHIO:  Columbus Blue Jackets. Viitattu 23.5.2017. (englanniksi)
28. ↑  CBJ activate Boone Jenner, Sam Vigneault, make assignments to Cleveland *nhl.com/bluejackets*.  20.10.2017. COLUMBUS, OHIO:  Columbus Blue Jackets. Viitattu 23.4.2023. (englanniksi)
29. ↑  Seppälä, Tommi: NHL:n suomalaishyökkääjä kovassa koulussa: "Haluan pelata!" *yle.fi*.  10.2.2018. VANCOUVER:  Yleisradio Oy. Viitattu 16.12.2020.
30. ↑  Isokoski, Riku: Blue Jackets hyllytti Bobrovskin, Hännikäisellä olkapäävamma *Jatkoaika.com*.  10.1.2019. Jatkoaika r.y. Viitattu 16.12.2020.
31. 1 2  Markus Hannikainen Stats, Profile, Bio, Analysis and More *sportsforecaster.com*. XML Team Solutions, LLC. Viitattu 16.12.2020. (englanniksi)
32. ↑  Alanen, Lassi: Blue Jackets kiinnitti Markus Hännikäisen yksivuotisella jatkosopimuksella *Jatkoaika.com*.  17.6.2019. Jatkoaika r.y. Viitattu 16.12.2020.
33. ↑  CBJ trim roster by six players *nhl.com/bluejackets*.  23.9.2019. Columbus Blue Jackets. Viitattu 23.4.2023. (englanniksi)
34. ↑  Coyotes Acquire Markus Hannikainen from Columbus *nhl.com/coyotes*.  24.2.2020. GLENDALE, ARIZONA:  Arizona Coyotes. Viitattu 23.4.2023. (englanniksi)
35. ↑  Hallikainen, Topi: Jarmo Kekäläinen kauppasi Markus Hännikäisen Arizona Coyotesiin lähes minimikorvauksella *Jatkoaika.com*.  25.2.2020. Jatkoaika r.y. Viitattu 16.12.2020.
36. ↑  Niemeläinen, Jonne: Jokereiden haaviin 91 NHL-ottelua pelannut paluumuuttaja *yle.fi*.  16.12.2020. Yleisradio Oy. Viitattu 16.12.2020.
37. ↑  Hurmerinta, Eero: Jokereille neljä jatkosopimusta − Pudaksen sopimus purettu *Jatkoaika.com*.  18.3.2021. Jatkoaika r.y. Viitattu 23.3.2021.
38. ↑  Hellanto, Riku: Jokereilta lisää ravisuttavia pelaajauutisia – kaikkiaan 14 sopimusta purettu! *MTVuutiset.fi*.  28.2.2022. Telia Company AB. Viitattu 23.4.2023.
39. ↑  Yli-Mäenpää, Joni: Markus Hännikäinen jatkaa uraansa Saksassa *Jatkoaika.com*.  28.2.2022. Jatkoaika r.y. Viitattu 23.4.2023.
40. ↑  Tallskog, Mika: Markus Hännikäinen vahvistaa ensi kaudella Linköping HC:ta *Jatkoaika.com*.  28.5.2022. Jatkoaika r.y. Viitattu 23.4.2023.
41. ↑  Hännikäinen kehrt nach Mannheim zurück *adler-mannheim.de*. Viitattu 11.8.2023. (saksaksi)
42. ↑  FIN - CZE (Line Up) *stats.swehockey.se*.  27.4.2017. Svenska Ishockeyförbundet. Viitattu 16.12.2020. (englanniksi)
43. ↑  GAME SUMMARY (pdf) *stats.iihf.com*.  10.5.2017. IIHF. Viitattu 23.5.2017. (englanniksi)
44. ↑  Niemeläinen, Jonne: Tässä on Leijonien lopullinen MM-kisajoukkue – Olli Määttä mukaan NHL:stä *yle.fi*.  15.5.2021. Yleisradio Oy. Viitattu 15.5.2021.
45. ↑  Tilanne 21.4.2023
46. ↑  BEST PLAYERS PER GAME (pdf)  24.4.2011. IIHF. Viitattu 26.1.2017. (englanniksi)
47. ↑  2010 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 16.12.2020. (slovakiksi)


|  |  |  |
| --- | --- | --- |
| Edeltäjä:**Ville Pokka** | **Matti Keinonen -palkinnon voittaja**2015 | Seuraaja:**Sebastian Aho** |

Suomen joukkue – Jääkiekon MM-kilpailut 2017
4 Lehtonen |
5 Kukkonen (**C**) |
6 Jaakola (**A**) |
15 M. Aaltonen |
19 Savinainen |
20 Aho |
23 Kemppainen |
24 J. Lajunen |
29 Säteri |
31 Ortio |
33 Hännikäinen |
36 Järvinen |
37 Pyörälä |
38 Hietanen |
39 Puljujärvi |
40 Sallinen |
41 Pihlström |
47 V. Lajunen |
50 J. Aaltonen |
51 Filppula (**A**) |
55 Ohtamaa |
60 Honka |
62 Osala |
70 Korpisalo |
96 Rantanen |
Valmentaja Lauri Marjamäki